Държавен вестник, бр. 100, 2016 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  100
9. провежда, координира и контролира дър-
жавната политика в областта на вътрешния 
контрол и вътрешния одит в публичния сектор;
10. формира и координира държавната 
политика в областта на финансовите услуги 
и финансовите пазари;
11. провежда, координира и контролира 
държавната политика в областта на държав-
ните помощи с изключение на помощите в 
отраслите на земеделието и рибарството;
12. организира и контролира процесите 
на получаване и трансфериране на средства 
от финансовата помощ, предоставяна на Ре-
публика България от Европейския фонд за 
регионално развитие, Европейския социален 
фонд, Кохезионния фонд и Фонда за евро-
пейско подпомагане на най-нуждаещите се 
лица на Европейския съюз, по програмите 
за трансгранично сътрудничество по външ-
ните граници на Европейския съюз, както и 
по Финансовия механизъм на Европейското 
икономическо пространство, Норвежкия фи-
нансов механизъм и Българо-швейцарската 
програма за сътрудничество;
13. провежда националната политика по 
прилагането на финансовите инструмен-
ти по Многогодишната финансова рамка 
2014 – 2020 г. на Европейския съюз;
14. представлява държавата в съдебното 
производство по Гражданския процесуален 
кодекс; 
15. осъществява държавната политика в 
областта на обществените поръчки;
16. организира, ръководи и контролира 
дейността на Държавния фонд за гарантиране 
устойчивост на държавната пенсионна система;
17. осъществява правомощията съгласно 
Регламент (ЕС) № 236/2012 на Европейския 
парламент и на Съвета от 14 март 2012 г. 
относно късите продажби и някои аспекти 
на суапите за кредитно неизпълнение (OB, 
L 86/1 от 24 март 2012 г.) по прилагането му 
по отношение на държавните ценни книжа 
и суапите за кредитно неизпълнение върху 
държавни ценни книжа;
18. осъществява и други правомощия, 
възложени му със закон или с акт на Ми-
нистерския съвет.
Раздел III
Политически кабинет
Чл. 7. (1) Министърът образува на свое 
пряко подчинение политически кабинет, 
който го подпомага при формулирането и 
разработването на конкретни решения за 
провеждане на правителствената политика 
и при представянето на тази политика пред 
обществото.
(2) Политическият кабинет включва за-
местник-министрите, началника на кабинета, 
парламентарния секретар и директора на ди-
рекция „Връзки с обществеността и протокол“.
Чл. 8. Политическият кабинет:
1. подпомага министъра при изготвянето 
на решения, осигуряващи провеждането на 
правителствената политика в сферата на 
правомощията му;
2. осъществява връзките на министъра и 
на МФ с другите органи на държавното уп-
равление, както и със законодателната власт;
3. отговаря за представянето на решенията 
на министъра и за довеждането им до знани-
ето на обществеността.
Г л а в а  т р е т а
СТРУКТУРА, ФУНКЦИИ И ОРГАНИЗА- 
ЦИЯ НА РАБОТАТА НА МИНИСТЕРСТВО-
ТО НА ФИНАНСИТЕ 
Раздел I
Общи положения
Чл. 9. (1) Министерството е структурирано 
в дирекции, инспекторат, звено „Защита на 
класифицираната информация“ и финансови 
контрольори.
(2) Общата численост на персонала на 
министерството е 568 щатни бройки.
(3) Разпределението на общата численост 
по ал. 2 е посочено в приложението.
(4) Министърът утвърждава длъжностно-
то разписание по предложение на главния 
секретар.
Раздел II
Главен секретар
Чл. 10. (1) Главният секретар осъществява 
административното ръководство на МФ.
(2) Главният секретар ръководи, координира 
и контролира дейността на МФ, като:
1. отговаря за планирането и отчетността 
при изпълнение на ежегодните цели на МФ;
2. организира, ръководи, координира, кон-
тролира, отчита се и носи отговорност пред 
министъра за дейността и за изпълнението 
на задачите на МФ;
3. осъществява изрично делегирани му с 
писмена заповед на министъра правомощия;
4. създава условия за нормална и ефективна 
работа на административните звена в МФ;
5. контролира и отговаря за работата с 
документите, съхраняването им и опазването 
на информацията;
6. организира, координира и контролира 
подготовката на становища на министъра по 
въпросите за разглеждане на заседания на 
Министерския съвет;
7. координира и контролира дейността по 
управлението на държавната собственост, 
предоставена на МФ;
8. координира и контролира дейностите 
по управление на човешките ресурси в МФ;
9. утвърждава длъжностните характерис-
тики на служителите;